polyglot-tagger/wikipedia-language-snippets-filtered huggingface dataset:
ഇന്ത്യൻ ചലച്ചിത്രരംഗത്തെ അഭിനേത്രിയും സംവിധായകയുമായ വിജയ നിർമ്മല 1946 ഫെബ്രുവരി 20-നു ജനിച്ചു. ഏറ്റവു കൂടുതൽ ചലച്ചിത്രങ്ങൾ സംവിധാനം ചെയ്ത വനിത എന്ന ബഹുമതിനേടി 2002-ൽ ഗിന്നസ് ബുക്കിൽ ഇടം പിടിച്ചു. ഇവർ 47 ചിത്രങ്ങൾ സംവിധാനം ചെയ്തിട്ടുണ്ട്.
വിജയ നിർമ്മലയുടെ ആദ്യവിവാഹത്തിൽ ജനിച്ച മകനാണ് നരേഷ് അദ്ദേഹവും ഒരു നടനാണ്. 1969 അവർ ഒരു നടനായ കൃഷ്ണയെ വിവാഹം കഴിച്ചു. കൃഷ്ണയുടെ ആദ്യഭാര്യ ഇന്ദിരയുടെയെയും അവരുടെ മക്കളുടെയും പ്രിയങ്കരിയാണ് വിജയ നിർമ്മല.
തെലുഗു ചലച്ചിത്രവ്യവസായത്തിന് വിജയ നിർമ്മല നൽകിയ സേവനത്തിന് 2008-ൽ അവരെ രഘുപതി വെങ്കയ്യ അവർഡ് നൽകി ആദരിച്ചു.
ലഹളയും യുദ്ധവും പുരോഗമിക്കുന്ന വേളയിൽ ദില്ലി ഇന്ത്യയുടെ മറ്റു ഭാഗങ്ങളിൽ നിന്ന് വാർത്താവിനിമയബന്ധങ്ങളറ്റ് ഒറ്റപ്പെടുകയായിരുന്നു. ചുറ്റുവട്ടത്തുമുള്ള പ്രദേശങ്ങളിലെ പ്രശ്നങ്ങളും അരാജകത്വവുമായിരുന്നു ഇതിനു കാരണം. ശിപായികളടക്കമുള്ള ദില്ലി നഗരത്തിലുള്ളവരുടെയും, നഗരം പിടിച്ചടക്കാൻ ശ്രമിക്കുന്ന ബ്രിട്ടീഷ് സൈനികരുടെയും സ്ഥിതി ഇതിൽനിന്ന് വ്യത്യസ്തമായിരുന്നില്ല. ബ്രിട്ടീഷുകാർ ഡെൽഹി റിഡ്ജിൽ നിന്ന് നടത്തിയ ആക്രമണത്തേക്കാൾ ഈ ഒറ്റപ്പെടലാണ് ദില്ലിയിലെ ശിപായിമാർക്ക് വിനയായത്. ഭക്ഷണസാധനങ്ങളുടെ വില കുതിച്ചുയർന്നു. സാധനങ്ങൾക്ക് രൂക്ഷമായ ക്ഷാമം അനുഭവപ്പെട്ടു. പെട്ടെന്നുതന്നെ ദില്ലി നിവാസികളും ശിപായിമാരും പട്ടിണിയുടെ വക്കത്തെത്തി. ഡെൽഹിയിലെ ശിപായിമാർക്ക് സൈനികമായോ സാമ്പത്തികമായോ മറ്റു വിഭവങ്ങൾ നൽകിയോ സഹായിക്കാൻ ആരുമുണ്ടായിരുന്നില്ല. അവരുടെ കൈവശമുള്ള ആയുധങ്ങളും വെടിക്കോപ്പുകളും പരിമിതവുമായിരുന്നു.
ദില്ലി കലാപകാരികളുടെ കേന്ദ്രസ്ഥാനമായും മുഗൾ ചക്രവർത്തിയായ ബഹദൂർഷാ സഫറിനെ കലാപകാരികൾ ഇന്ത്യയുടെ യഥാർത്ഥഭരണാധികാരിയായും അംഗീകരിക്കുകയും ചെയ്തതോടെ ദില്ലി പിടിച്ചടക്കുക എന്നത് ബ്രിട്ടീഷുകാർക്ക് ജീവൻമരണപ്പോരാട്ടമായി. ഇന്ത്യൻ സാമ്രാജ്യം തന്നെ നഷ്ടപ്പെട്ടേക്കാമെന്നവർ ആശങ്കപ്പെട്ടു. സാധ്യമായിടത്തോളം ബ്രിട്ടീഷ് പട്ടാളക്കാരെ അവർ ദില്ലിയിലേക്കയക്കാൻ തീരുമാനിച്ചു. ബ്രിട്ടീഷുകാർ ഡെൽഹി ഫീൽഡ് ഫോഴ്സ് എന്ന ഒരു സേന രൂപീകരിക്കുകയും ഡെൽഹി റിഡ്ജ് പ്രദേശത്തുനിന്ന് ആക്രമണമാരംഭിക്കുകയും ചെയ്തു. നാലു മാസത്തോളം ഈ ആക്രമണം നീണ്ടുനിന്നു. 1857 സെപ്റ്റംബറിൽ പഞ്ചാബിലെ ചീഫ് കമ്മീഷണറായിരുന്ന ജോൺ ലോറൻസ് ഒരു സൈന്യത്തെ സംഘടിപ്പിച്ച് ജോൺ നിക്കോൾസന്റെ നേതൃത്വത്തിൽ ദില്ലിയിലേക്കയക്കുകയും ഈ സേനയുടെ സഹായത്തോടെ സെപ്റ്റംബർ 21-ന് ബ്രിട്ടീഷുകാർ ഡെൽഹി പിടിച്ചടക്കി.
യുദ്ധത്തിലേർപ്പെട്ട ബ്രിട്ടീഷ് പട്ടാളക്കാരാകട്ടെ, മറ്റിടങ്ങളിൽ അവർക്ക് നേരിട്ട തോൽവികളെക്കുറിച്ചറിയാതെ സഹായവും പ്രതീക്ഷിച്ച് കാത്തിരിക്കുകയായിരുന്നു. ജൂലൈ അവസാനം വരെ ഡെൽഹി റിഡ്ജിലെ ബ്രിട്ടീഷ് പടയാളികൾ, ജനറൽ വീലറുടെ നേതൃത്വത്തിലുള്ള സൈന്യം കാൻപൂരിൽനിന്നെത്തി ആക്രമണത്തിന്റെ നേതൃത്വമേറ്റെടുക്കും എന്നാണ് കരുതിയിരുന്നത്. ജൂണിൽത്തന്നെ വീലറുടെ സൈന്യം കാൻപൂരിൽ കീഴടങ്ങിയെന്നും തുടർന്ന് എല്ലാവരും ജൂൺ 27-ന് കൂട്ടക്കൊല ചെയ്യപ്പെട്ടു എന്ന കാര്യം വെറും 300 മൈൽ ദൂരെമാത്രമായിരുന്ന അവർക്കറിയുമായിരുന്നില്ല. ഇതിനുപുറമേ വടക്ക് ഖൈബർ ചുരം വഴിയും തെക്കുപടിഞ്ഞാറുഭാഗത്ത് ബോംബെ വഴിയും രണ്ട് പേർഷ്യൻ സൈനികഘടകങ്ങൾ തങ്ങളെ സഹായിക്കാനെത്തുമെന്നും അവർ വൃഥാ വിശ്വസിച്ചിരുന്നു.
പത്തൊമ്പതാം നൂറ്റാണ്ടിന്റെ തുടക്കത്തിൽ ദില്ലിയുടെ ഭരണം ഔപചാരികമായി മുഗൾ ചക്രവർത്തിക്കായിരുന്നെങ്കിലും യഥാർത്ഥ അധികാരം ബ്രിട്ടീഷ് റെസിഡന്റിന്റെ കീഴിലായിരുന്നു. ലഹളയുടെ ആരംഭത്തിൽത്തന്നെ 1857 മേയ് 11-ന് മീറഠിൽ നിന്ന് തങ്ങളുടെ ബ്രിട്ടീഷ് ഉദ്യോഗസ്ഥർക്കെതിരെ ലഹളയുയർത്തിയ വിമതശിപായിമാർ ഡെൽഹിയിലെത്തുകയും മുഗൾ ചക്രവർത്തിയായ ബഹദൂർഷാ സഫറിന് പിന്തുണ പ്രഖ്യാപിച്ച് ദില്ലിയിലെ ബ്രിട്ടീഷുകാരെ കൊലപ്പെടുത്തുകയും തുരത്തുകയുമായിരുന്നു. ദില്ലിക്ക് ചുറ്റുവട്ടത്തുള്ള ബ്രിട്ടീഷ് സൈനികഘടകങ്ങളിൽ നിന്നുമുള്ള നിരവധി ബ്രിട്ടീഷ് ശിപായിമാർ അതതിടങ്ങളിൽ ലഹള നടത്തുകയും മുഗൾ ചക്രവർത്തിക്ക് പിന്തുണ പ്രഖ്യാപിച്ച് ദില്ലിയിൽ എത്തിച്ചേരുകയും ചെയ്തു.
1857-ലെ ലഹളയെത്തുടർന്ന് വിമത ബ്രിട്ടീഷ്ശിപായികളുടെയും മുഗൾ രാജകുടുംബത്തിന്റെയും നിയന്ത്രണത്തിലായ ദില്ലി നഗരം പിടിച്ചെടുക്കാനുള്ള ബ്രിട്ടീഷുകാരുടെ 1857 ജൂൺ മുതൽ സെപ്റ്റംബർ വരെയുള്ള നാലുമാസം നീണ്ടുനിന്ന സൈനികനടപടിയെയാണ് ദില്ലി പിടിച്ചടക്കൽ എന്നു പറയുന്നത്.
കേരള സംസ്ഥാനത്തിന്റെ തലസ്ഥാനനഗരവും, തിരുവനന്തപുരം ജില്ലയുടെ ആസ്ഥാനവുമാണ്‌ തിരുവനന്തപുരം. . ഇന്ത്യൻ ഉപഭൂഖണ്ഡത്തിന്റെ പടിഞ്ഞാറൻ തീരത്ത് കേരളത്തിന്റെ തെക്കേ അറ്റത്തായാണ് ഈ നഗരം സ്ഥിതി ചെയ്യുന്നത്. വളരെ ഭൂവൈവിധ്യവും, തിരക്കേറിയ വീഥികളും വാണിജ്യ മേഖലകളും ഉള്ള നഗരമാണ് തിരുവനന്തപുരം. “നിത്യ ഹരിത നഗരം” എന്നാണ് ഇന്ത്യയുടെ രാഷ്ട്രപിതാവ് മഹാത്മാഗാന്ധി തിരുവനന്തപുരത്തെ വിശേഷിപ്പിച്ചത്. 2001-ലെ കാനേഷുമാരി പ്രകാരം 745,000 പേർ ഇവിടെ അധിവസിക്കുന്നു. ഇതു പ്രകാരം കേരളത്തിലെ ഏറ്റവും ജനസാന്ദ്രത കൂടിയ നഗരം എന്ന പ്രത്യേകതയും തിരുവനന്തപുരം നഗരത്തിനാണ്‌. തിരുവനന്തപുരം തന്നെയാണ്, കേരളത്തിലെ ഏറ്റവും വലിയ നഗരവും.
നഗര പ്രാന്തത്തിലുള്ള ഒരു വിനോദ സഞ്ചാരകേന്ദ്രമാണ്‌. ഇവിടം വേളി ടൂറിസ്റ്റ് വില്ലേജ് എന്നാണ്‌ അറിയപ്പെടുന്നത്. അറബിക്കടലും വേളികായലും ചേരുന്ന സ്ഥലമാണ്‌. മഴമൂലം വേളി കായലിൽ വെള്ളം കൂടുമ്പോൾ കടലും കായലും തമ്മിൽ വേർതിരിച്ചിരിക്കുന്ന മണൽതിട്ട മുറിയുകയും കായൽ ജലം കടലിലേക്ക് ഒഴുകുകയും ചെയ്യും. ഇവിടെ കുട്ടികൾക്ക് കളിക്കുന്നതിനുള്ള കളിസ്ഥലവും ഒരു സസ്യോദ്യാനവും സ്ഥിതിചെയ്യുന്നു. കൂടാതെ വേളി കായലിൽ ബോട്ട് സവാരി നടത്തുന്നതിനുള്ള സൗകര്യവും ഉണ്ട്.
തിരുവനന്തപുരം അന്താരാഷ്ട്രവിമാനത്താവളത്തിനടുത്തായി സ്ഥിതിചെയ്യുന്ന ഒരു പ്രധാന സ്ഥലമാണ്‌ ശംഖുമുഖം കടൽത്തീരം. ഇവിടത്തെ പ്രധാന ആകർഷണം കാനായി കുഞ്ഞിരാമൻ പണിത മത്സ്യകന്യകയുടെ ശില്പമാണ്‌. കൂടാതെ ചെറിയ ഒരു ഉദ്യാനവും സ്ഥിതിചെയ്യുന്നു. ശംഖുമുഖത്തിന്‌ അല്പം അകലെയായി വലിയതുറയിൽ ഒരു കടൽപാലവും സ്ഥിതിചെയ്യുന്നു.
ലോകമെങ്ങും പ്രശസ്തിയാർജ്ജിച്ച കോവളം കടൽ തീരം. തിരകൾ വളരെ കുറവാണ്‌ എന്നതാണിവിടുത്തെ പ്രത്യേകത. തിരുവനന്തപുരം നഗരത്തിന് 14 കിലോമീറ്റർ തെക്ക് മാറി സ്ഥിതി ചെയ്യുന്നു. കോവളം ലൈറ്റ് ഹൗസ്, ഹാൽസിയൻ കൊട്ടാരം എന്നിവ കോവളത്തെ പ്രശസ്തമായ മറ്റുസ്ഥലങ്ങളാണ്‌.
നഗരാതിർത്തിക്കുള്ളിൽ ദക്ഷിണവ്യോമസേനാ താവളത്തിനടുത്തായി സ്ഥിതിചെയ്യുന്ന ഒരു പ്രധാന വിനോദസഞ്ചാര കേന്ദ്രമാണ്‌ ആക്കുളം. ഇവിടെ ബോട്ട് സവാരി നടത്തുന്നുണ്ട്. കൂടാതെ നീന്തൽക്കുളം, അക്വേറിയം, കുട്ടികൾക്കുള്ള കളിസ്ഥലം എന്നിവ സ്ഥിതിചെയ്യുന്നു.
തിരുവനന്തപുരം നഗരത്തിലും അതിന്റെ പരിസരപ്രദേശങ്ങളിലുമായി അനേകം വിനോദസഞ്ചര കേന്ദ്രങ്ങൾ സ്ഥിതിചെയ്യുന്നു. രാജഭരണ കാലത്തെ ഭംഗിയായി പ്ലാൻ ചെയ്ത നഗരവും സൗഹാർദ്ദ മനസ്കരും സൽകാര പ്രിയരും ആയ ജനങ്ങളും സഞ്ചാരികളെ ആകർഷിക്കുന്നു.
ഈ ഗ്രാമത്തിലെ മനോഹരമാ‍യ കടൽത്തീരം അനവധി വിനോദസഞ്ചാരികളെ ആകർഷിക്കുന്നു.തിരുവനന്തപുരം നഗരത്തിന് 18 കിലോമീറ്റർ തെക്ക് മാറി സ്ഥിതി ചെയ്യുന്നു. പ്രകൃതിരമണീയവുമായ ഈ ഗ്രാമത്തിൽ ഒരു ഫ്ലോട്ടിംഗ് റിസോർട്ടുമുണ്ട്.
തിരുവനന്തപുരം നഗരത്തിൽ നിന്നും 36 കിലോമീറ്റർ വടക്കു മാറി കിളിമാനൂര് സ്ഥിതി ചെയ്യുന്നു. രാജാ രവിവർമ്മ ജനിച്ചത് കിളിമാനൂർ കൊട്ടാരത്തിലാണ്.
തിരുവനന്തപുരം നഗരത്തിൽ നിന്നും 46 കിലോമീറ്റർ വടക്കു മാറി വർക്കല സ്ഥിതി ചെയ്യുന്നു. . ശിവഗിരി തീർത്ഥാടന കേന്ദ്രവും വർക്കലയിൽ ഉണ്ട്.
ആരവല്ലി പർവ്വതനിരകളിലായി സ്ഥിതിചെയ്യുന്ന ഒന്നിലധികം കോട്ടകളാണ് രാജസ്ഥാനിലെ ശൃംഖങ്ങളിലുള്ള കോട്ടകൾ എന്ന നാമത്തിൽ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയിരിക്കുന്നത്. ചിത്തൗഡ് കോട്ട, കുംഭാൽഗഢ് കോട്ട, രൺഥംഭോർ കോട്ട, ആംബർ കോട്ട, ജയ്സാൽമീർ കോട്ട എന്നിവയാണ് ഈ കോട്ടകൾ. രജപുത്ര രാജാക്കന്മാരുടെ കാലത്താണ് ഈ കോട്ടകൾ പടുതുയർത്തിയത്. രജപുത്ര വാസ്തുവിദ്യയിൽ പ്രതിരോധനിർമിതികൾക്കുണ്ടായിരുന്ന പ്രാധാന്യവും ഇതിൽനിന്നും മനസ്സിലാക്കാം. വാസ്തുവിദ്യാപരമായും വളരെയധികം പ്രത്യേകതകളുള്ളതാണ് ഈ കോട്ടകൾ. നിരവധി പടവുകൾ തുരങ്കങ്ങൾ എന്നിവ ഈ കോട്ടയിലേക്കുള്ള സഞ്ചാരപാതകളായി ഉപയോഗിച്ഛിരുന്നു. വീതിയേറിയ ബലിഷ്ഠമായ കോട്ടമതിലിനുള്ളിൽ രാജകൊട്ടാരങ്ങൾ, ക്ഷേത്രങ്ങൾ, വ്യാപാര കേന്ദ്രങ്ങൾ, നിയമനിർമ്മാണ സഭകൾ, ഉദ്യാനങ്ങൾ, ജലസംഭരണികൾ തുടങ്ങിയവയെല്ലാം ഇവർ നിർമിച്ചു. രാജ്സ്ഥാനിലെ ഭൂപ്രകൃതിയും ചൂടുള്ള കാലാവസ്ഥയും പരിഗണിച്ചുകൊണ്ടാണ് ഇവയുടെ രൂപകല്പന നിർവ്വഹിച്ചിരിക്കുന്നത്.
രാജസ്ഥാനിലെ രാജ്‌സമന്ദ് ജില്ലയിൽ ആരവല്ലി കുന്നുകളുടെ പടിഞ്ഞാറ് സ്ഥിതിചെയ്യുന്ന കോട്ടയാണ് കുംഭല്ഗഡ് കോട്ട.
15ആം നൂറ്റാണ്ടിൽ രാജസ്ഥാനിലെ മേവാർ പ്രവിശ്യയുടെ ഭരണാധികാരിയായിരുന്ന റാണ കുംഭ എന്ന കുംഭകർണ സിങ് ആണ് പണികഴിപ്പിച്ചത്. മേവാർ ചക്രവർത്തിയായിരുന്ന മഹാറാണ പ്രതാപിന്റെ ജന്മ സ്ഥലം കൂടിയാണ് കുംഭൽ ഗഡ്. 19ആം നൂറ്റാണ്ടുവരെ കോട്ട അതിന്റെ എല്ലാ പ്രതാപത്തോടെയും നിലനിന്നു.
ചിത്തോർഗഢ് കോട്ടക്ക് ശേഷം മേവാറിലെ പ്രധാനപ്പെട്ട ഒരു കോട്ടയാണിത്. ഉദയ്പൂരിന്റെ വടക്കുപടിഞ്ഞാറായി റോഡുമാർഗ്ഗം 82 കിലോമീറ്റർ സഞ്ചരിച്ചാൽ കുംഭൽഗഡിൽ എത്തിച്ചേരാം.
രൺ, ഥംഭോറ് എന്നി മലകൾക്ക് സമീപത്തായി സ്ഥിതിചെയ്യുന്നതിനാലാണ് ഈ കോട്ടയ്ക്ക് രൺത്ഥംഭോർ എന്ന നാമം സിദ്ധിച്ചത്. ചുറ്റുമുള്ള് സമതല പ്രദേശത്തുന്നിന്നും 700 അടിയോളം ഉയരത്തിലുള്ള് ഒരു പീഠഭൂമിയിലാണ് ഈ കോട്ട സ്ഥിതിചെയ്യുന്നത്. രാജാ സാജ്രാജ് വീർ സിംങ് നാഗിലായിരുന്നു ഈ കോട്ട കേന്ദ്രമാക്കിയ ഒരു പ്രധാന ഭരണാധികാരി. രൺഥംഭോറിലെ പ്രഥമ രാജാവായിരുന്ന് ഇദ്ദേഹം രൺഥംഭോറിനെ പ്രതിരോധ സൈനിക ആവശ്യങ്ങൾക്ക് അനുയോജ്യമാക്കിത്തീർക്കാൻ വളരെയധികം പ്രയത്നിച്ചിരുന്നു.
രാജസ്ഥാന്റെ തലസ്ഥാനമായ ജയ്പൂരിൽനിന്നും കേവലം 11കിലോമീറ്റർ അകലെയായിസ്ഥിതിചെയ്യുന്നഒരു കോട്ടയാണ് ആംബർ കോട്ട. ആമേർ കോട്ട എന്നും ഇത് അറിയപ്പെടുന്നു. ജയ്പൂരിൽ എത്തുന്ന സഞ്ചാരികളുടെ ഒരു പ്രധാന സന്ദർശന കേന്ദ്രം കൂടിയാണ് ഈ കോട്ട. രാജാ മൻ സിംങ് -മനാണ് ഈ കോട്ടപണികഴിപ്പിച്ചത്. ഹിന്ദു രജപുത്ര വാസ്തുശൈലികളുടെ സമന്വയമീ കോട്ടയുടെ നിർമ്മാണത്തിനായ് അവലംബിച്ചിരിക്കുന്നു. ആശയക്കുഴപ്പം ഉണ്ടാക്കും വിധം സങ്കീർണമായ സഞ്ചാരമാർഗ്ഗങ്ങളും ഈ കോട്ടയിലുണ്ട്.
ഇന്ത്യയിലെതന്നെ ഏറ്റവും വലിയ കോട്ടകളിലൊന്നാണ് ചിത്തൗഡ് കോട്ട. 7ആം നൂറ്റാണ്ടുമുതൽ 1568 വരെയുള്ള കാലയളവിൽ നിരവധി രാജാക്കന്മാർ ഇവിടം കേന്ദ്രമാക്കി രാജ്യം ഭരിച്ചിരുന്നു. ഗുഹിലോത്ത് രാജാക്കന്മാരാണ് ആദ്യമായി ഇവിടം കേന്ദ്രമാക്കിയത്. തുടർന്ന് സിസോദിയരും ഛത്തരി രജപുത്രരും ഇവിടം ഭരിച്ചു. 280ഹെക്റ്ററുകളിലായി ഈ കോട്ട വ്യാപിച്ചിരിക്കുന്നു
ഥംഭോർ മലയുടെ മുകളിൽ സ്ഥിതിചെയ്യുന്ന കോട്ടയുടെ സമീപത്തുള്ള് വനങ്ങൾ ജയ്പൂർ രാജാാക്കന്മാരുടെ പ്രധാന നായാട്ടുകേന്ദ്രം കൂടിയായിരുന്നു. ഇന്ന് ഇത് രൺഥംഭോർ ദേശീയോദ്യാനത്തിന്റെ ഭാഗമാണ്. രൺഥംഭോർ കോട്ടയുടെ മതിലുകൾക്ക് ആകെ 7 കിലോമീറ്ററോളം ദൈർഘ്യമുണ്ട്. 4 ചതുരശ്ര കിലോമീറ്ററോളം വിസ്തൃതമായ സ്ഥലത്തെ ഇത് അതിരിടുന്നു.
നിരവധി സൗധങ്ങൾ ചിത്തൗഡിലെ ഈ കോട്ടമതിലുകൾക്കുള്ളിൽ സ്ഥിതിചെയ്യുന്നു. 4 കൊട്ടാരങ്ങൾ, 19 പ്രധാന ക്ഷേത്രങ്ങൾ, 4 സ്മാരക നിർമ്മിതികൾ, 20ഓളം ജലാശയങ്ങൾ എന്നിവയെല്ലാം ഈ കോട്ടയുടെ ഭാഗമാണ്.
7-ആം നൂറ്റാണ്ടിലേതുമുതൽ 12-ആം നൂറ്റാണ്ടിലേതുവരെയുള്ള നിർമിതികൾ ഈ കോട്ടകൾക്കുള്ളിൽ കാണാം. അതേസമയം ഈ കോട്ടകളിലെ ഓരോന്നും അതിന്റേതായ സവിശേഷതകൾ പുലർത്തുന്നുണ്ട്.
2013-ലാണ് ഈ കോട്ടകളെ യുനെസ്കോ ലോക പൈതൃക പട്ടികയിൽ ഉൾപ്പെടുത്തിയത്. ഇതോടുകൂടി ഇന്ത്യയിൽ നിന്നുള്ള ലോകപൈതൃക കേന്ദ്രങ്ങളുടെ എണ്ണം 30ആയി.
സതിയുടെ പ്രാണത്യാഗത്തെ തുടർന്ന് കുപിതനും ദുഃഖിതനുമായ ഭഗവാൻ ശിവൻ ദക്ഷനെ വധംചെയ്ത് യജ്ഞത്തെ ഇല്ലാതാക്കുവാൻ ഉഗ്രരൂപിയായ വീരഭദ്രനെ ദക്ഷന്റെ കൊട്ടാരത്തിലേക്കയച്ചു. ശിവന്റെ അവതാരമായ വീരഭദ്രൻ തന്റെ കൂട്ടാളിയായ ഭദ്രകാളിയോടൊപ്പം ചെന്ന് ദക്ഷന്റെ ശിരസ്സ് ഛേദിക്കുകയും യാഗശാല തകർക്കുകയും ചെയ്തു. ദക്ഷന്റെ ഭവനത്തിലെത്തിയ ശിവൻ ദക്ഷപത്നിയായ പ്രസൂതിയുടെയും മറ്റു പരിവാരങ്ങളുടേയും അപേക്ഷമാനിച്ച് ദക്ഷനെ പുനഃർജീവിപ്പിക്കാൻ ശിവൻ നിശ്ചയിച്ചു. ഒരു ആടിന്റെ ശിരസ്സ് നൽകി ശിവൻ ദക്ഷനെ പുനഃർജീവിപ്പിച്ചു. അജ്ഞതമൂലം താൻ ചെയ്ത അപരാധങ്ങൾക്കെല്ലാം ശിവനോട് ദക്ഷൻ ക്ഷമയാചിച്ചു. സതിയുടെ നിഷ്പ്രാണ ശരീരം കണ്ട് വികാരാധീതനായ ശിവൻ സതിയുടെ ശരീരവും കയ്യിലേന്തി സഞ്ചരിക്കുവാൻ തുടങ്ങി. ഭഗവാൻ വിഷ്ണു ശിവനെ തന്റെ ദുഃഖത്തിൽ നിന്നും മോചിപ്പിക്കുന്നതിനായി സുദർശനചക്രം കൊണ്ട് സതിയുടെ ശരീരത്തെ ഖണ്ഡിച്ചു. സതിയുടെ ശരീരത്തിന്റെ വിവിധ ഖണ്ഡങ്ങൾ ഭൂമിയുടെ പലഭാഗങ്ങളിലായി പതിച്ചു. ഇവയാണ് പിന്നീട് ശക്തിപീഠങ്ങളായി പരിവർത്തനം ചെയ്യപ്പെട്ടത്.
ഒരിക്കൽ മഹായാഗം നടത്തുവാൻ ദക്ഷൻ തീരുമാനിച്ചു. ശിവനും സതിയും ഒഴികെയുള്ള സമസ്ത ദേവീ ദേവന്മാർക്കും ഋഷിവര്യന്മാർക്കും ദക്ഷൻ തന്റെ യജ്ഞത്തിൽ സംബന്ധിക്കുവാൻ ക്ഷണപത്രിക അയച്ചു. എങ്കിലും തന്റെ ഭവനത്തിൽ വെച്ചുനടക്കുന്ന യജ്ഞത്തിൽ സമ്മേളിക്കുവാനുള്ള ആഗ്രഹം സതി ശിവനെ അറിയിച്ചു. ക്ഷണമില്ലാത്ത യജ്ഞത്തിൽ പങ്കെടുക്കുന്നത് യജ്ഞം നടത്തുന്നവരെ അപമാനിക്കുന്നതിന് തുല്യമാണെന്ന് ശിവൻ പറഞ്ഞു. സതിയെ യജ്ഞത്തിന് അയക്കാതിരിക്കുവാൻ ശിവൻ പരമാവധി ശ്രമിച്ചുവെങ്കിലും സതി തന്റെ നിശ്ചയത്തിൽനിന്നും അണുവിട അനങ്ങിയില്ല.
ആദിപരാശക്തിയെ സതിയുടെ ശരീരപിണ്ഡങ്ങളുടെ രൂപത്തിൽ പ്രതിഷ്ഠിച്ചിരിക്കുന്ന ഭഗവതീക്ഷേത്രങ്ങളാണ് ശക്തിപീഠങ്ങൾ . സതിദേവിയുടെ മൃതശരീരം സുദർശനചക്രത്താൽ ഖണ്ഡിക്കപ്പെടുകയും അവ പൃഥ്വിയുടെ ഓരോ ഭാഗങ്ങളിൽ പതിക്കുകയും ചെയ്തു. ഇവയാണ് പിൽക്കാലത്ത് ആദിശക്തിപീഠങ്ങളായ് അറിയപ്പെട്ടത്. ഇന്ത്യൻ ഉപഭൂഖണ്ഡത്തിന്റെ വിവിധ ഭാഗങ്ങളിൽ ശക്തിപീഠങ്ങൾ സ്ഥിതി ചെയ്യുന്നു. ശക്തിപീഠങ്ങളുടെ സംരക്ഷണാർഥം പരമശിവൻ രൗദ്രമായ കാലഭൈരവന്റെ രൂപത്തിൽ ഓരോ ശക്തിപീഠങ്ങളിലും സ്ഥിതിചെയ്യുന്നു. ഓരോ സ്ഥലത്തും ജഗദീശ്വരി വിവിധ നാമങ്ങളിൽ ആരാധിക്കപ്പെടുന്നു.
എന്നാൽ സതിക്ക് തന്റെ ഗൃഹത്തിൽ ഒരാദരവും ദക്ഷൻ നൽകിയില്ല. ദക്ഷൻ ശിവനെ അപമാനിക്കുകയും ചെയ്തു. എന്നാൽ തന്റെ പതിയ്ക്കുനേരെയുള്ള അപമാനം സതിക്ക് സഹനീയമായിരുന്നില്ല. ദാക്ഷയനിയായതാണ് താൻ ചെയ്ത അപരാധം എന്ന് സതി പറഞ്ഞു. യജ്ഞഭൂമിയിൽ വെച്ച് തന്റെ യോഗശക്തിയിൽ നിന്നുദ്ഭവിച്ച അഗ്നിയിൽ സതി പ്രാണത്യാഗം ചെയ്തു.
ദക്ഷപ്രജാപതിയുടെ പുത്രിയായി ആദിശക്തി സതീരൂപത്തിൽ ജന്മമെടുത്തു. പരമശിവനുമായി സംഗമിക്കുകയായിരുന്നു സതി അവതാരത്തിന്റെ ലക്ഷ്യം. ശിവവിരോധിയായിരുന്ന ദക്ഷന് സതി ശിവനെ വിവാഹം ചെയ്യുന്നത് ഒന്നുകൊണ്ടും സ്വീകാര്യമല്ലായിരുന്നു. എന്നാൽ ശിവനും സതിയുമായുള്ള വിവാഹം സംഭവിക്കുകതന്നെ ചെയ്തു.
ശിവന്റെയും സതിയുടെയും വിവാഹം ദക്ഷന് ശിവനോടുള്ള വിരോധത്തെ ഇല്ലാതാക്കുകയല്ല മറിച്ച് വർദ്ധിപ്പിക്കുകയാണ് ചെയ്തത്. ദക്ഷന്റെ പ്രിയപുത്രിയായിരുന്ന സതി തന്റെ ഇച്ഛയ്ക്ക് വിരുദ്ധമായി ഒരു യോഗിയായ ശിവനെ വിവാഹം ചെയ്തതിൽ, ദക്ഷന് സതിയോടും നീരസമുണ്ടായി.
1955-ൽ കൊടുങ്ങല്ലൂർ ഗോതുരുത്ത് സ്വദേശി ഫ്രാൻസിസിന്റെയും എറണാകുളം ജില്ലയിലെ പെരുമാനൂർ സ്വദേശിനി എമിലിയുടെയും മകളായി ജനിച്ചു. പന്തീരാങ്കാവ് ഹൈസ്‌കൂളിൽ ഏഴാം ക്ലാസ് വിദ്യാർഥിനിയായിരിക്കെ സ്കൂൾ നാടകത്തിൽ അഭിനയിച്ചു. കലാസമിതികളുടെയും വായനശാലകളുടെയും വാർഷികങ്ങൾക്ക് നിരവധി നാടകങ്ങളിൽ വേഷമിട്ടു. കോഴിക്കോട് സംഗമം തിയേറ്റേഴ്‌സിലൂടെയാണ് എൽസി പ്രഫഷണൽ നാടക രംഗത്ത് പ്രവേശിക്കുന്നത്. ഈ കാലയളവിൽ സൃഷ്ടി, സ്ഥിതി, സംഹാരം, സാക്ഷാത്കാരം, സമന്വയം, സനാതനം, സന്നാഹം തുടങ്ങി നിരവധി നാടകങ്ങളിൽ അഭിനയിച്ചു. തിക്കോടിയൻ, കെ.ടി. മുഹമ്മദ്, എം.ടി., വൈക്കം മുഹമ്മദ് ബഷീർ തുടങ്ങിയവരുടെ നാടകങ്ങളിലും വേഷമിട്ടു.
1995-ൽ ഉറൂബിന്റെ ഭഗവാന്റെ അട്ടഹാസം എന്ന ചെറുകഥ ഏകാഭിനയരൂപത്തിൽ അവതരിപ്പിച്ച് എൽസി അക്കാലത്ത് ശ്രദ്ധിക്കപ്പെട്ടു. കടാങ്കട"'യെന്ന കഥാപാത്രത്തെയാണ് ഇതിൽ അവതരിപ്പിച്ചത്. 1969 മുതൽ കോഴിക്കോട് ആകാശവാണിയിലെ ഡ്രാമ ആർട്ടിസ്റ്റായും 1993 മുതൽ എ-ഗ്രേഡ് ആർട്ടിസ്റ്റായും എൽസി പ്രവർത്തിക്കുന്നു. പാത്തുമ്മയുടെ ആട്, ബാല്യകാലസഖി, ന്റെപ്പൂപ്പാക്കൊരാനേണ്ടാർന്നു, മയ്യഴിപ്പുഴയുടെ തീരങ്ങളിൽ, അഗ്‌നിസാക്ഷി, രണ്ടാമൂഴം, സ്മാരകശിലകൾ, എണ്ണപ്പാടം, സുൽത്താൻ വീട് തുടങ്ങിയ റേഡിയോ നാടകങ്ങളിൽ എൽസി ശബ്ദം നൽകി. തൃശ്ശൂർ, തിരുവനന്തപുരം നിലയങ്ങളിലും എൽസി പ്രവർത്തിച്ചിട്ടുണ്ട്.
കലിംഗ, ചിരന്തന തുടങ്ങിയ നാടക സമിതികളിലും എൽസി അഭിനയിച്ചു. ഇതിൽ കലിംഗയിൽ നാൽക്കവല, കൈനാട്ടികൾ എന്നീ നാടകങ്ങളിൽ മാത്രമാണ് അഭിനയിച്ചത്. ചിരന്തനയിൽ അപൂർവ്വം അരങ്ങുകളിൽ അഭിനയിച്ചു. സൃഷ്ടി എന്ന നാടകം ചലച്ചിത്രമാക്കിയപ്പോൾ അതിലെ കഥാപാത്രമായ രാധയെ എൽസി തന്നെയാണ് അവതരിപ്പിച്ചത്. വി.ടി. അരവിന്ദാക്ഷമേനോൻ, നെല്ലിക്കോട് ഭാസ്‌കരൻ, ബാലൻ കെ. നായർ, കുതിരവട്ടം പപ്പു, കുഞ്ഞാവ, കുഞ്ഞാണ്ടി, നിലമ്പൂർ ബാലൻ, മാമുക്കോയ, ശാന്താദേവി, കണ്ണൂർ രാജം, നിലമ്പൂർ ആയിഷ, വിജയലക്ഷ്മി തുടങ്ങിയ പ്രമുഖരുടെ ഒപ്പം നിരവധി വേദികളിൽ എൽസി അഭിനയിച്ചു.
വയലിനിസ്റ്റായ സുകുമാരനെയാണ് എൽസി വിവാഹം ചെയ്തത്. കോഴിക്കോട് സരസ്വതി സ്‌കൂൾ ഓഫ് മ്യൂസിക്കിന്റെ പ്രിൻസിപ്പലായി പ്രവർത്തിക്കുന്നു. കെ.പി.ഉമ്മർ അധ്യക്ഷനായ സംസ്ഥാന പ്രൊഫഷണൽ നാടകമത്സര ജൂറിയിൽ 2000-ൽ ഇവർ അംഗമായിരുന്നു. സരിത്ത്, സനിത എന്നിവർ മക്കൾ.
ഒരു മലയാള നാടകനടിയാണ് എൽസി സുകുമാരൻ. പന്ത്രണ്ടാം വയസു മുതൽ അഭിനയം ആരംഭിച്ചു. നിരവധി അമച്വർ നാടകങ്ങളിലും നാടക സമിതികളുടെ പ്രൊഫഷണൽ നാടകങ്ങളിലും അഭിനയിച്ചിട്ടുണ്ട്.
ജീവിതകാലം മുഴുവൻ ഇദ്ദേഹം ഓസ്ട്രിയയിലാണ് താമസിച്ചിരുന്നത്. ധനിക കുടുംബമായിരുന്ന എസ്റ്റർഹേസിയുടെ സദസ്സിലെ സംഗീതജ്ഞനായാണ് ഇദ്ദേഹം അധിക കാലവും കഴിഞ്ഞത്. മറ്റ് സംഗീതജ്ഞരിൽ നിന്നും സംഗീതത്തിലെ പുതിയ രീതികളിൽ നിന്നും തന്റെ ജീവിതത്തിന്റെ അവസാന ഘട്ടം വരെ ഇദ്ദേഹം വേറിട്ടാണ് നിലകൊണ്ടത്. അദ്ദേഹത്തിന്റെ തന്നെ വാക്കുകളിൽ ഇതിനാൽ "മൗലികമായ സൃഷ്ടികളുണ്ടാക്കാൻ ഇദ്ദേഹം നിർബന്ധിതനായിരുന്നു". , .
ഫ്രാൻസ് ജോസഫ് ഹൈഡൻ , ഒരു ഓസ്ട്രിയൻ സംഗീതസംവിധായകനായിരുന്നു. ജോസഫ് ഹൈഡൻ എന്നായിരുന്നു ഇദ്ദേഹം പൊതുവിൽ അറിയാപ്പെട്ടിരുന്നത്.
ക്ലാസ്സിക്കൽ കാലഘട്ടത്തിലെ പ്രധാന സംഗീതസംവിധായകരിലൊരാളായിരുന്നു ഇദ്ദേഹം. "സിംഫണിയുടെ പിതാവ്", "സ്ട്രിംഗ് ക്വാർട്ടറ്റിന്റെ പിതാവ്" എന്നും ഈ മേഖലയിൽ നൽകിയ സംഭാവനകളാൽ ഇദ്ദേഹം അറിയപ്പെടുന്നുണ്ട്. പിയാനോ ട്രയോ സൊണാറ്റ ഫോമിന്റെ പരിണാമം എന്നീ വിഷയങ്ങളിലും ഇദ്ദേഹം വലിയ സംഭാവനകൾ നൽകിയിട്ടുണ്ട്.
സംഗീതസംവിധായകൻ എന്ന നിലയി‌ൽ പ്രസിദ്ധനായ മൈക്കൽ ഹൈഡന്റെയും, ടെനർ ഗായകനായ ജൊഹാൻ ഇവാഞ്ജലിസ്റ്റ് ഹൈഡന്റെയും സഹോദരനാണിദ്ദേഹം. ഇദ്ദേഹം മൊസാർട്ടിന്റെ സുഹൃത്തും ബീഥോവന്റെ അദ്ധ്യാപകനുമായിരുന്നു.
ലോകത്തിലെ ഏറ്റവും വലിയ രണ്ടാമത്തെ തടാകമാണ് സുപ്പീരിയർ തടാകം. യു.എസ്.-കാനഡ അതിർത്തിയിലാണ് ഇത് സ്ഥിതിചെയ്യുന്നത്. പ്രതല വിസ്തീർണ്ണത്തിന്റെ കാര്യത്തിൽ ലോകത്തിലെ ഏറ്റവും വലുതാണിത്.
ആഗോള ജനസംഖ്യാ വളർച്ചാനിരക്കായ 12.97 ശതമാനത്തിലും ദേശീയ ജനസംഖ്യാവളർച്ചാനിരക്കായ 17.64 ശതമാനത്തിലും കുറവാണ് കേരളത്തിന്റെ വളർച്ചാനിരക്ക് . ഏറ്റവും കുറവ് വളർച്ചാനിരക്ക് രേഖപ്പെടുത്തപ്പെട്ട ഇന്ത്യൻ സംസ്ഥാനങ്ങളിൽ മുന്നിൽ നാഗാലാന്റും രണ്ടാം സ്ഥാനത്ത് കേരളവുമാണ്.
കരണികകൾ അദ്ദേഹം പ്രസാധനം ചെയ്തിട്ടും ഉണ്ട്. നിരവധി പുരസ്കാരങ്ങളും ഡോ. പി, കെ,യെ തേടിയെത്തി. സംസ്ക്യത വിദ്യാഭ്യാസത്തെയും, സംസ്ക്യത സർവ്വകലാ ശാലയേയും, മലയാള പഠനത്തേയും, ഭാഷാ ഇൻസ്റ്റിറ്റ്യൂട്ടിനേയും കുറിച്ച് അദ്ദേഹം എഴുതിയി റിപ്പോർട്ടുകളും ശ്രദ്ധേയങ്ങളാണ്.
തിരുവല്ലയിൽ പാലേക്കര കൊട്ടാരത്തിൽ ഗോദവർമയുടെയും പുത്തില്ലത്ത് ലക്ഷ്മിയമ്മയുടെയും മകനായി ജനിച്ചു. 1930-ൽ ബി.എ. പാസ്സായതിനുശേഷം സംസ്കൃതത്തിലും മലയാളത്തിലും എം.എ. ബിരുദവും ബോംബെ സർവകലാശാലയിൽ നിന്ന് വൈദികസംസ്കൃതത്തിൽ പിഎച്ച്.ഡി.യും നേടി. തിരുവിതാംകൂർ സർവകലാശാലയിൽ ട്യൂട്ടർ ആയി സർക്കാർ സർവീസിൽ പ്രവേശിച്ചു. ബറോഡയിലും മറ്റു സ്ഥലങ്ങളിലും പോയി ശാസ്ത്രീയമായ ലൈബ്രറി പ്രവർത്തന രീതികൾ പഠിച്ചു. തുടർന്ന് മാനുസ്ക്രിപ്റ്റ് ലൈബ്രറി ക്യുറേറ്റർ , യൂണിവേഴ്സിറ്റി കോളജ് സംസ്കൃതം പ്രൊഫസർ , സംസ്കൃത കോളേജ് പ്രിൻസിപ്പൽ എന്നീ നിലകളിൽ പ്രവർത്തിച്ചു. 1966-ൽ കേരളസർവകലാശാലയിൽ മലയാളം വകുപ്പ് ആരംഭിച്ചപ്പോൾ അതിന്റെ മേധാവിയാവുകയും വകുപ്പിൽ വിപുലമായ ഗവേഷണവിഭാഗം കെട്ടിപ്പടുക്കുകയും ചെയ്തു. 1970-ൽ തത്സ്ഥാനത്തു നിന്ന് വിരമിച്ചശേഷം 1971 മുതൽ സംസ്കൃത സർവകലാശാല ആരംഭിക്കുന്നതിനുള്ള സ്പെഷ്യൽ ഓഫീസറായി പ്രവർത്തിച്ചു. ഉള്ളൂർ സ്മാരകത്തിന്റെ സ്ഥാപകാദ്ധ്യകഷനായിരുന്നു. സംസ്കൃതത്രൈമാസികം, ഭാഷാത്രൈമാസികം, ഗ്രന്ഥാലോകം തുടങ്ങിയ മാസികകളുടെ പത്രാധിപത്യവും വഹിച്ചിട്ടുണ്ട്.
കോവളത്തിനടുത്തുള്ള ഔവാടുതുറ അയ്യിപ്പിള്ള ആശാന്റെ അധികം അറിയാതിരുന്ന രാമകഥപ്പാട്ടിന്റെ കൈയെഴുത്തുപ്രതികൾ കുഴിത്തുറയിൽ നിന്നും പെരുങ്കടവിളയിൽ നിന്നും കണ്ടെടുത്ത് ഭാഷാപരിമളം എന്ന വ്യാഖ്യാനത്തോടുകൂടി പ്രസിദ്ധീകരിച്ചു. സ്വാമിവിവേകാനന്ദനെ അധികരിച്ച് സംസ്കൃതത്തിൽ പി.കെ. രചിച്ചിട്ടുള്ള സംസ്കൃത മഹാകാവ്യമാണ് വിശ്വഭാനു.
പ്രമുഖ മലയാള സാഹിത്യകാരനും, സംസ്കൃതപണ്ഡിതനുമായിരുന്നു പി.കെ. നാരായണപിള്ള . 'കൈരളീധ്വനി' എന്ന ഗ്രന്ഥത്തിന് 1978 ലെ കേരള സാഹിത്യ അക്കാദമി പുരസ്കാരവും വിശ്വഭാനു എന്ന സംസ്കൃത മഹാകാവ്യത്തിന് 1982 ലെ കേന്ദ്രസാഹിത്യ അക്കാദമി അവാർഡും ലഭിച്ചു.
2010 ഒക്ടോബറിൽ അരോൺസ്കി ചിത്രം സംവിധാനം ചെയ്യുമെന്ന് സ്ഥാപിക്കപ്പെട്ടു. അതെക്കുറിച്ച് ജാക്ക്മാൻ ഇങ്ങനെ പ്രസ്താവിച്ചു, “അങ്ങനെയാണെങ്കിൽ വോൾവറീൻ 2 വ്യത്യസ്തമായിരിക്കും. ഇതെന്നെ സംബന്ധിച്ച് പ്രതീക്ഷയ്ക്ക് വകയുള്ളതാണ്. ബോക്സോഫീസ് തകർക്കും. അത് മികച്ചയൊന്നായിരിക്കും, ഞാൻ പ്രതീക്ഷിക്കുന്നു.ഞാൻ പറയുന്നു, എനിക്കത് യഥാർത്ഥത്തിൽ തോന്നുന്നുണ്ട്, അതോടൊപ്പം തന്നെ ഇത് തികച്ചും വ്യത്യസ്തമായിരിക്കും. ഇത് വോൾവറീനാണ്. പൊപ്പൊയിയല്ല. അവൻ അന്ധകാരത്തോട് ദയയുള്ളവനാണ്.പക്ഷേ നിങ്ങൾക്കറിയുമോ, ഇത് ഒരു തരത്തിൽ ചുവടുമാറ്റമാണ്. ‘’ദ യൂഷ്വൽ സസ്പെറ്റസ്’’ എഴുതിയ ക്രിസ്റ്റഫർ മക്കുറിയാണ് തിരക്കഥ നിർവ്വഹിച്ചിരിക്കുന്നത്. അതുകൊണ്ട് തന്നെ അത് നിങ്ങൾക്ക് നല്ലൊരു സൂചന നൽകും. യത് അതിശയകരമായ ഒന്നാക്കിതീർക്കും. ‘’എല്ലുകളിൽ കുറച്ച് മാംസമുണ്ടാകും’’. തിയേറ്റർ വിടുമ്പോൾ നിങ്ങൾക്ക് അൽപ്പനേരം ചിന്തിക്കാനുള്ള വകയുണ്ടാകും” . പിന്നീട് 2011 മാർച്ചിൽ, ചിത്രീകരണത്തിനുവേണ്ടി ജപ്പാനിലേക്ക് പോകുന്നതിനു മുമ്പ് ന്യൂയോർക്കിൽ വച്ച് പ്രഥമ ചിത്രീകരണം തുടങ്ങുമെന്ന് അറിയിപ്പ് വന്നു.
2008-ൽ ജാക്ക്മാൻ ചിത്രത്തെ ഒർജിൻസിന്റെ തുടർക്കഥ എന്നു വിളിച്ചു. എന്നാൽ 2010 നവംബറിൽ ദ വോൾവറീൻ എന്ന് നാമകരണം ചെയ്യപ്പെട്ടുകഴിഞ്ഞ ചിത്രം തുടർക്കഥ എന്നതിലുപരി വേറിട്ടുനിൽക്കുമെന്ന് അരോൺസ്കിയറിയിച്ചു. അതേമാസം തന്നെ ഫോക്സ് ഫിലിംഡ് എന്റർടെയിന്മെന്റ് ഒരു പത്രസമ്മേളനത്തിൽ തങ്ങൾ അരോൺസ്കിയുടെ പ്രോട്ടോസോവ പിക്ചേഴസുമായി രണ്ടു വർഷത്തെ കരാറിലൊപ്പിട്ടുവെന്ന് അറിയിച്ചു. കരാർ പ്രകാരം പ്രോട്ടോസോവ, ട്വന്റ്റീത്ത് സ്വെഞ്ച്വറിയുക്കു വേണ്ടിയും ഫോക്സ് സേർച്ച്ലൈറ്റ് പിക്ചേഴസ്നു വേണ്ടിയും ചിത്രം നിർമ്മിക്കും.
2011 മാർച്ചിൽ അരോൺസ്കി സംവിധാനത്തിൽ നിന്നും പിന്മാറി. അതിനുള്ള കാരണം അദ്ദേഹം പറയുന്നു, “ഫോക്സിന്റെ ആളുകളുമായി സംസാരിച്ചപ്പോൾ നിർമ്മാണം ഒരു വർഷം നീണ്ടുനിൽക്കുമെന്ന് മനസ്സിലാക്കാൻ സാധിച്ചു. അത്രയും കാലം കുടുംബവുമായി വേർപിരിഞ്ഞു നിൽക്കാൻ എനിക്ക് സാധിക്കില്ല. ഞാൻ ദുഃഖിതനാണ്, ഭയാനകമായ തിരക്കഥയായതുകൊണ്ടും എന്റെ സുഹൃത്ത് ജാക്ക്മാനുമൊത്ത് വീണ്ടും സഹകരിക്കേണ്ടതിന് ഞാൻ ഒരുപാട് മുന്നേറാനുള്ളതുകൊണ്ടും പ്രൊജക്ട് പൂർണ്ണമായി കാണാൻ എനിക്ക് സാധിക്കില്ല” . 2011-ലെ തൊഹോക്കു ഭൂകമ്പവും സുനാമിയും മൂലം നിർമ്മാണം നീട്ടിവെയ്ക്കാൻ ഫോക്സ് തീരുമാനിച്ചിരുന്നു. പ്രൊജക്ട് മുമ്പോട്ട് പൊയ്കൊണ്ടിരിക്കുകയാണെന്ന് ജാക്ക്മാൻ അതിനു വിരുദ്ധമായി അറിയിച്ചു.
2011 മെയ് മാസത്തിൽ ഫോക്സ് അരോൺസ്കിയ്ക്ക് പകരം വരാൻ സാധ്യതയുള്ള എട്ടു പേരുടെ ലിസ്റ്റിറക്കി. ജൂൺ മാസത്തിൽ മാങ്കോൾഡുമായി ഫോക്സ് ഉടമ്പടിയിലേർപ്പെട്ടു. 2011 ജൂലൈയിൽ ജാക്ക്മാൻ ചിത്രീകരണം ഒക്ടോബറിൽ തുടങ്ങാൻ താൻ നിശ്ചയിച്ചതായി അറിയിച്ചു.
2011 ആഗസ്റ്റിൽ, ട്വിലൈറ്റ്, സൂപ്പർനാച്വറൽ, ഫന്റാസ്റ്റിക്ക് ഫോർ എന്നിവയുടെ ചിത്രീകരണം നടന്ന കനേഡിയൻ മോഷൻ പാർക്കിൽ വച്ച് 2011 നവംബർ 11 മുതൽ 2012 മാർച്ച് വരെ ചിത്രീകരണം നടക്കുമെന്ന് അറിയിപ്പുവന്നു. ജാക്ക്മാന് ലെസ് മിസറബിൾസിൽ അഭിയനയിക്കേണ്ടിയിരുന്നതിനാൽ ചിത്രീകരണം വീണ്ടും വൈകി. സെപ്തംബറിൽ ബോമ്പാക്ക് , മക്കുറിയുടെ തിരക്കഥ മാറ്റിയെഴുതാൻ എത്തി. 2012 ഫെബ്രുവരിയിൽ റിലീസിങ് തിയതി 2013 ജൂലൈ 26-യി നിശ്ചയിച്ചു. സാമ്പത്തിക ബുദ്ധിമുട്ടുകൾ പരിഹരിക്കാൻ ഏപ്രിൽ മാസത്തിൽ പ്രധാന ലൊക്കേഷനായ ഓസ്ട്രേലിയയിൽ വച്ച് ആഗസ്റ്റിൽ ചിത്രീകരണം തുടങ്ങാൻ തീരുമാനമായി.
2012 ജൂലൈയിൽ നടീനടന്മാരെ കഥാപാത്രങ്ങൾക്കനുസരിച്ച് വിഭജിച്ചു. അതേ മാസം തന്നെ ജെസ്സിക്ക ബേൽ വൈപ്പറിനെ അവതരിപ്പിക്കുമെന്ന് അറിയിപ്പു വന്നു. സാൻ ഡിയേഗോ കോമിക്ക് ഇന്റർനാഷണിൽ താൻ അങ്ങനെ ഒരു ഉടമ്പടിക്ക് തീരുമാനമായിട്ടില്ലാന്ന് അറിയിച്ചു. ഏതാനം ദിവസങ്ങൾക്ക്ശേഷം ബേലുമായിട്ടുള്ള ഉടമ്പടി ഫോക്സ് വേർപെടുത്തി. പിന്നീട് ജൂലൈ മാസത്തിൽ സ്വറ്റ്ലാന കൊട്ച്ചിനോവയുമായി കരാറിലേർപ്പെട്ടു.
2012 ആഗസ്റ്റിൽ ഗില്ലർമോ ഡെൽ ടോറോ ചിത്രം സംവിധാനം ചെയ്യാനുള്ള താല്പര്യം അറിയിച്ചു. ജാക്ക്മാൻ, ജിം ജഗിയാനോപ്പുളോസ് എന്നിവരുമായി നടത്തിയ സമ്മേളനത്തിന് ശേഷം ഡെൽ ടോറോ പിന്മാറി. രണ്ടു മൂന്നു വർഷക്കാലം ചിത്രത്തിനായി ചെലവഴിക്കാൻ സാധിക്കില്ല എന്നതായിരുന്നു അദ്ദേഹത്തിന്റെയും പ്രശ്നം.
മാരിക്കോ യാഷിഡ ആയി താവോ ഒകാമോട്ടോ : യാഷിഡയുടെ കൊച്ചുമകൾ. ലോഗനോടുള്ള പ്രണയവും അച്ഛനായ ഷിഞ്ചെനോടുള്ള കടപ്പാടും മൂലം വിഷമിക്കുന്നു. മാരിക്കോയുടെ ജീവന് യാകുസയിൽ നിന്നും ഭീക്ഷണിയുണ്ടാവുമ്പോൾ ലോഗൻ അവളെ സംരക്ഷിക്കാനെത്തുന്നു. തന്റെ കഥാപാത്രത്തെക്കുറിച്ച് ഒകാമോട്ടോ ഇങ്ങനെ പറയുന്നു, “കരാട്ടെയിലും കത്തിയെറിയലിലും സമർത്ഥയായ അവളെ തോൽപ്പിക്കുക എളുപ്പമല്ല”.
യുകിയോ ആയി റില ഫുകുഷിമ : കാര്യങ്ങൾ മുൻകൂട്ടി കാണാൻ കഴിവുള്ള ഒരു അമാനുഷിക കഥാപാത്രവും ഷിഞ്ചെന്റെ സംഘത്തിലെ അപകടകാരിയായ കൊലയാളിയുമാണ് യുകിയോ. ഫുകുഷിമ പറയുന്നു, “നൈസർഗികമായ കഥാപാത്രം. യുകിയോയും വോൾവറീനും തമ്മിൽ ഒരുപാട് സാമ്യങ്ങളുണ്ട്. യഥാർത്ഥത്തിൽ അവൾ അവനെയും അവൻ അവളെയും സംരക്ഷിക്കുന്നു. മാങ്കോൾഡിന്റെ കാഴ്ചപ്പാട് പ്രകാരം യുകിയോ ഒരു അപകടകാരിയായ യോദ്ധാവാണ്.
കെനുച്ചിയോ ഹരാഡ/സിൽവർ സമുറായി ആയി വിൽ യുൺ ലീ : ഷിഞ്ചെന്റെ മകൻ. തന്റെ കഠാന, ടാക്കിയോൺ ഊർജ്ജം ഉപയോഗിച്ച് ചാർജ്ജ് ചെയ്യാൻ കഴിവുള്ളവൻ. എന്തും ഇതുപയോഗിച്ച് കീറിമുറിക്കാൻ സാധിക്കും. അതികഠിനമായ വാൾപയറ്റ് പരിശീലനം വേണ്ടിവന്നു എന്ന് ലീ പറയുകയുണ്ടായി.
വൈപ്പർ ആയി സ്വറ്റ്ലാന കൊട്ച്ചിനോവ : വോൾവറീനോട് തുല്യയും അതോടൊപ്പം ശത്രുവും. വിഷവസ്തുക്കൾ ഏൽക്കില്ല. കൊട്ച്ചിനോവ തന്റെ കഥാപാത്രത്തെക്കുറിച്ച്, “വൈപ്പറിന് ഒരുപാട് ആളുകളില്ല. അവൾ സ്വന്തം ആവശ്യങ്ങൾക്ക്വേണ്ടി അവരെ ഉപയോഗിക്കുന്നു“. മാങ്കോൾഡ് പറയുന്നു, “അവളുടെ പേരിലുള്ളതുപോലെ അവൾ പാമ്പിനെപോലെയാണ്, വേടൻ സിംഹത്തെ നോക്കി കാണുന്നതു പോലെയാണ് അവൾ വോൾവറീനെ കാണുന്നത്” .
ഇവരെ കൂടാതെ ഫാംകെ ജാൻസൻ, ജീൻ ഗ്രേ എന്ന തന്റെ പഴയ കഥാപാത്രത്തെ വീണ്ടും അവതരിപ്പിക്കുന്നു. ജാക്ക്മാൻ പറയുന്നു, “അവന്റെ ജീവിതത്തിലെ ഏറ്റവും പ്രാധാന്യമുള്ള ബന്ധമാണ്--നമ്മൾ സിനിമകളിലൂടെ കണ്ടു-- ജീൻ ഗ്രേയുമായുള്ളത്. അതെ, എക്സ്മെൻ : ദ ലാസ്റ്റ് സ്റ്റാന്ഡിൽ നമ്മൾ അവൾ മരിക്കുന്നത് കണ്ടു. പക്ഷേ ഈ സിനിമയിൽ അവളുടെ സാന്നിദ്ധ്യം അവന് ആവശ്യമാണെന്ന് എനിക്ക് തോന്നുന്നു. കാരണം അവൻ അഭിമുഖീകരിക്കുന്നത് ഏറ്റവും ബുദ്ധിമുട്ടേറിയ അവന്റെയുള്ളിലെ വസ്തുവിനെ തന്നെയാണ് ” .
എക്സ്മെന്നിലൂടെ വേണ്ടത്ര ശ്രദ്ധ കൈവരിക്കാൻ സാധിക്കാതെ പോയ ക്രിസ്റ്റഫർ മക്കുറി, 2009 ഓഗസ്റ്റിൽ ചിത്രത്തിന്റെ തിരക്കഥാരചനയ്ക്കായി സമീപിച്ചു. ലോറൻ ഷൂലർ ഡോന്നർ പറഞ്ഞത് പ്രകാരം ജാപ്പനീസ്പ്രഭുവിന്റെ മകളായ മാരിക്കോയും വോൾവറീനും തമ്മിലുള്ള ബന്ധത്തിനും, ജപ്പാനിൽ വെച്ച് അയാൾക്കെന്തു സംഭവിക്കുന്നു എന്നതിനുമായിരിക്കും തുടർച്ചിത്രം ഊന്നൽ കൊടുക്കുക. നിഞ്ചാ, സമുറായി തുടങ്ങിയ വിഭാഗങ്ങളും കാഠ്നാ കത്തികളും വിവിധ ആയോധനമുറകളും ഉള്ളതിനാൽ വോൾവറീന്റേത് ഒരു പ്രത്യേക ആയോധന ശൈലിയായിരിക്കുമെന്നും അതുകൊണ്ട് തന്നെ തന്മയത്വത്തിനു വേണ്ടിയാണ് ജപ്പാനിൽ വച്ച് ചിത്രീകരിക്കുന്നതെന്നും അവർ പറഞ്ഞു. 2010 ജനുവരിയിൽ നടന്ന പീപ്പിൾസ് ചോയിസ് അവാർഡ്ദാന സമയത്ത്, ചിത്രീകരണം 2011-ൽ തുടങ്ങുമെന്ന് ജാക്ക്മാൻ പറഞ്ഞു. 2010 മാർച്ചിൽ തിരക്കഥ തയ്യാറായിയെന്നും ജനുവരിയിൽ നിർമ്മാണം തുടങ്ങാൻ സാധിക്കുമെന്നും മക്കുറി അറിയിച്ചു. ബ്രെയാൻ സിങർ സംവിധാനത്തിൽ നിന്നും പിന്മാറിയതോടെ ഡാരൺ അരോൺസ്കിയും പിന്മാറാൻ ഒരുങ്ങുകയാണെന്ന് അടുത്ത വൃന്ദങ്ങൾ അറിയിച്ചു.
ആഗസ്റ്റ് 25-ന് നിർമ്മാണം ടോക്കിയോയിലേക്ക് നീങ്ങുകയാണെന്നും വൈകാതെ ചിത്രീകരണം തുടങ്ങുമെന്നും മാങ്കോൾഡ് ട്വിറ്ററിൽ കുറിച്ചു. ചിത്രത്തിലെ മരണാനന്തര രംഗങ്ങൾക്ക് വേണ്ടിയുള്ള ഷോട്ടുകൾ ടോക്കിയോ ടവറിലും സൊജോജി ക്ഷേത്രത്തിലുമാണ് ചിത്രീകരിച്ചത്. 2012 സെപ്തംബർ 4-ന് ഫുകുയാമ, ഹിരോഷിമയിലെ ഫുകുയാമ സ്റ്റേഷനു പുറത്തു വച്ച് ചിത്രീകരണം നടത്തി. ടൊമനൗറയിൽ വച്ചു നടന്ന ചിത്രീകരണം സെപ്തംബർ 11-നാണ് അവസാനിച്ചത്.
ഒക്ടോബർ 8-ന് നിർമ്മാണം സിഡ്നിയിലേക്ക് നീങ്ങി. പിന്നത്തെയാഴ്ച പാരമട്ടയിൽ വച്ച് ചിത്രീകരണം നടന്നു. ‘’എക്സ്മെൻ : ദ ലാസ്റ്റ് സ്റ്റാന്ഡി’’ന് ശേഷം നടക്കുന്ന സംഭവങ്ങളായിരിക്കും ചിത്രത്തിലുണ്ടാവുകയെന്ന് മാങ്കോൾഡ് വെളിപ്പെടുത്തി. ഒക്ടോബർ 25-ന് സിഡ്നിയിലെ ഒളിമ്പിക് പാർക്കിലേക്ക് ചിത്രീകരണം മാറ്റി. പിന്നീട് നവംബർ 1-ന് മഞ്ഞു മൂടികിടക്കുന്ന ജപ്പാൻ ഗ്രാമത്തിൽ വച്ച് ചിത്രീകരണം നടത്തി. നവംബർ 10-ന് സുറി കുന്നുകളിൽ വച്ച് ചിത്രീകരണം നടത്തി. നവംബർ 21-ന് ചിത്രീകരണം പൂർണ്ണമായി.